
ОТЧЕТ
 НП ‚ХУБАВО Е В ДЕТСКАТА ГРАДИНА
„Здравословно си хапни - движи се, пей с нас и ти“
I. ОБЩА ИНФОРМАЦИЯ
Проектът се реализира през учебната 2025/2026 година с участието на всички възрастови групи в детската градина. Основен фокус бе, формиране на здравословен начин на живот у децата чрез игрови, практически и творчески дейности, както и активно партньорство със семейството.
II. ИЗПЪЛНЕНИЕ НА ЦЕЛТА НА ПРОЕКТА
Цел – формиране на здравословен начин на живот у децата в предучилищна възраст, чрез подкрепяща образователна среда – успешно реализирана. Чрез разнообразни дейности, децата обогатиха знанията си за здравословното хранене, двигателната активност, хигиената и значението на семейството за поддържане на добро здраве.
III. ИЗПЪЛНЕНИЕ НА КОНКРЕТНИТЕ ЗАДАЧИ
1. Изграждане на представи за здравословно хранене
Реализирани бяха дейности като:
-„Фигури от плодове и зеленчуци“ (III и IV групи);
-Приготвяне на плодова салата (I и II групи);
-Европейски ден на здравословното хранене;
-Кулинарни работилници с участието на родители и баби;
-Екскурзия на децата от четвърта група до ТП Държавно ловно стопанство „Воден-Ири Хисар - движение и игри в природата.
2. Насърчаване на двигателната активност
През цялата учебна година се провеждаха:
-Аеробика и двигателни игри;
-Подвижни и спортни дейности на открито;
-Екскурзия до Воден (IV група) ТП Държавно ловно стопанство „Воден-Ири Хисар – поздрав сред природата към горските служители.
3. Развитие на социални и комуникативни умения
Чрез съвместни групови дейности и работа в екип децата:
-Усъвършенстваха уменията си за сътрудничество;
-Проявяваха инициативност и взаимопомощ;
-Подобриха комуникацията помежду си и с възрастните.
4. Стимулиране на творческите способности
Реализирани бяха:
-Творчески дейности с природни материали;
-Кулинарни инициативи („Вкусна коледна работилница“, „Великденска работилница“).
5. Формиране на хигиенни навици
По време на всички дейности се акцентираше върху:
-Измиване на ръцете; поддържане на лична хигиена; безопасна работа с храни.
6. Активно участие на родителите
Родителите се включиха активно в:
-Кулинарните работилници; представяне и обсъждане на проектните дейности; съвместни инициативи с децата.
7. Устойчивост на здравословните навици
Създадените навици продължават да се прилагат в ежедневието на детската градина – здравословно хранене, движение и позитивно отношение към активния начин на живот.
IV. ИЗПЪЛНЕНИЕ НА ПЛАНИРАНИТЕ ДЕЙНОСТИ
Всички заложени в плана дейности бяха реализирани в определените срокове и с активно участие на децата и техните семейства.
V. ОЧАКВАНИ РЕЗУЛТАТИ
-Децата познават здравословните храни и проявяват интерес към тях;
- Формирани са положителни нагласи към движението;
- Повишена мотивация за групови и творчески дейности;
- Подобрени социални и комуникативни умения;
 -Засилено партньорство с родителите;
- Създадена е позитивна, здравословна образователна среда.
VI. ИНДИКАТОРИ ЗА ИЗПЪЛНЕНИЕ
-Реализирани са всички планирани дейности;
-Активно участие на децата и родителите;
-Положителна обратна връзка от педагогическия екип и семействата.
Резултатите, които постигнахме с работата по проекта може да дефинираме като материални, нематериални и интелектуални:
Децата успяха да:
-придобият умения за активно “учене чрез игра”, „учене чрез правене“, „обучение чрез опит“;
-добият траен интерес към здравословно хранене и хранителни навици
-формират нагласи за самостоятелна работа и работа в екип, за решаване на задачи;
Учителите успяха да:
-обогатят педагогическите си и професионални умения, и дигиталните си компетенции; 
-повишат професионалното си  самочувствие и да са мотивирани да продължат да работят за повишаване на престижа на детската градина; 
-променят нагласите си за прилагане на иновативни подходи в работата си.
Родителите успяха да:
-повишат  доверието си  в образователната институция и образованието като ценност;
-придобият знания и практични умения за изграждане  на здравословни хранителни навици в домашни условия за поддържане на детския интерес към здравословното хранене и движение
Създаването на образователна среда  за здравословно хранене е възможност за придобиване на нови знания, умения и компетенции у децата, учителите и родителите в областта здравословния начин на живот. С реализирането на настоящото  проектно предложение, екипът на детската градина е удовлетворен от  постигането на максимални резултати и ползи за децата.

